Obės įlanka

Obės įlanka () – Arkties vandenyno Karos jūros įlanka, giliai įsiterpusi į Rusijos šiaurinius krantus tarp Jamalo ir Gydano pusiasalių. Driekiasi iš šiaurės į pietus ~720 km (arba 800 km), plotis 30–80 km, dažniausias gylis 10–22 m. Obės įlankos rytuose atsišakoja Tazo įlanka, įsiterpusi į sausumą apie 330 km.

Į Obės įlanką įteka Obė, Nadymas, Nyda, daug mažų upių, į Tazo įlanką – Puras, Tazas. Obės įlankoje potvyniai kyla kas pusę paros (aukštis iki 0,7 m). Įlanka užšalusi lapkritį–gegužę. Didžiausias uostas – Novyj Portas.

 Šaltiniai 

Kategorija:Arkties vandenyno įlankos
Kategorija:Rusijos įlankos